CELEX: 22018D1774
Language: sl
Date: 2017-02-03 00:00:00
Title: Sklep Skupnega odbora EGP št. 40/2017 z dne 3. februarja 2017 o spremembi Priloge XIII (Promet) in Protokola 37 (ki vsebuje seznam, določen v členu 101) k Sporazumu EGP [2018/1774]

22.11.2018   
               
               
                  SL
               
               
                  Uradni list Evropske unije
               
               
                  L 297/51
               
            
         SKLEP SKUPNEGA ODBORA EGP
         št. 40/2017
         z dne 3. februarja 2017
         o spremembi Priloge XIII (Promet) in Protokola 37 (ki vsebuje seznam, določen v členu 101) k Sporazumu EGP [2018/1774]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Sklep Komisije (EU) 2016/566 z dne 11. aprila 2016 o ustanovitvi usmerjevalne skupine na visoki ravni za upravljanje digitalnega pomorskega sistema in storitev ter razveljavitvi Sklepa 2009/584/ES (1) je treba vključiti v Sporazum EGP.
                  
               
                     (2)
                  
                  
                     Za dobro delovanje Sporazuma EGP je treba Protokol 37 k Sporazumu EGP spremeniti, da bo vključeval usmerjevalno skupino na visoki ravni za upravljanje digitalnega pomorskega sistema in storitev, ustanovljeno s Sklepom Komisije (EU) 2016/566, Prilogo XIII pa je treba spremeniti, da se določijo postopki za udeležbo v tej skupini.
                  
               
                     (3)
                  
                  
                     Prilogo XIII in Protokol 37 k Sporazumu EGP je zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 55ab (Sklep Komisije 2009/584/ES) Priloge XIII k Sporazumu EGP se nadomesti z naslednjim:
            
               „32016 D 0566: Sklep Komisije (EU) 2016/566 z dne 11. aprila 2016 o ustanovitvi usmerjevalne skupine na visoki ravni za upravljanje digitalnega pomorskega sistema in storitev ter razveljavitvi Sklepa 2009/584/ES (UL L 96, 12.4.2016, str. 46).
               Načini vključevanja držav Efte v skladu s členom 101 Sporazuma:
               Vsaka država Efte lahko v skladu s členom 4 Sklepa Komisije (EU) 2016/566 imenuje osebo, ki bo sodelovala kot opazovalka na sestankih skupine na visoki ravni za upravljanje digitalnega pomorskega sistema in storitev.“
            
         
         
            Člen 2
            Besedilo točke 34 (skupine na visoki ravni za upravljanje za SafeSeaNet) Protokola 37 k Sporazumu EGP se nadomesti z naslednjim:
            
               „Usmerjevalna skupina na visoki ravni za upravljanje digitalnega pomorskega sistema in storitev (Sklep Komisije (EU) 2016/566).“
            
         
         
            Člen 3
            Besedilo Sklepa (EU) 2016/566 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 4
            Ta sklep začne veljati 4. februarja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 5
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 3. februarja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 96, 12.4.2016, str. 46.
         
            (*1)  Navedena ni nobena ustavna zahteva.